**Datum: 21.11.2024. SAOPŠTENJE ZA MEDIJE**

**Kompanija m:tel dobitnik prestižnog priznanja Zvijezda pouzdanosti**

Kompanija m:tel, vodeći telekomunikacijski operator u Bosni i Hercegovini, dobitnik je prestižne nagrade Zvijezda pouzdanosti, koju dodjeljuje bonitetna kompanija LRC. Ovo priznanje, uručeno na gala svečanosti projekta „Pouzdanost“ u Sarajevu, predstavlja potvrdu izvanrednih poslovnih rezultata kompanije m:tel i njene pouzdanosti na tržištu.

Projekat „Pouzdanost“ prepoznaje kompanije koje ne samo da ostvaruju značajne poslovne uspjehe, već i doprinose razvoju zajednice kroz društvenu odgovornost i promovisanje pozitivnih vrijednosti. Na osnovu visoke ocjene bonitetne izvrsnosti, kompanija m:tel našla se među liderima u Bosni i Hercegovini, a dodjela bonitetnog priznanja i zvijezde pouzdanosti potvrđuje njen status pouzdanog i odgovornog partnera.

„Priznanje Zvijezda pouzdanosti za m:tel je još jedan pokazatelj naše posvećenosti kvalitetu, pouzdanosti i odgovornosti prema korisnicima i zajednici. Ovo priznanje doživljavamo kao motivaciju da i dalje budemo pokretačka snaga promjena i razvoja“, poručili su iz kompanije m:tel.

Kao telekomunikacijski partner ovog projekta, m:tel kontinuirano doprinosi razvoju poslovne i društvene zajednice, osnažujući saradnju i inovacije kroz svoje usluge i podršku raznim inicijativama.

Gala veče u Sarajevu okupila je brojne predstavnike iz poslovnog, društvenog i kulturnog sektora. Događaj je obogaćen inspirativnim pričama nagrađenih kompanija i pojedinaca, uz naglasak na vrijednosti kao što su timski rad, solidarnost i ulaganje u zajednicu.

Ključne riječi: mtel, Pouzdanost, LRC

Izvor fotografije: m:tel PR/LRC